ตลาดหุ้นเอเชียดีดขึ้นเช้านี้ รับราคาน้ำมันดิบพุ่งกว่า 3%
ตลาดหุ้นเอเชียดีดขึ้นเช้านี้ รับราคาน้ำมันดิบพุ่งกว่า 3%
19 ส.ค. 2559

ผู้สื่อข่าวรายงานว่า ตลาดหุ้นเอเชียเปิดตลาดปรับตัวขึ้นเป็นส่วนใหญ่ในวันนี้ หลังจากราคาน้ำมันนิวยอร์กดีดตัวขึ้นกว่า 3% เมื่อคืนนี้  ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,558.38 จุด เพิ่มขึ้น 72.37 จุด, +0.44% ดัชนี HSI ตลาดหุ้นฮ่องกงเปิดวันนี้ที่ 23,153.74 จุด เพิ่มขึ้น 130.58 จุด, +0.57% ดัชนี FTSE STI ตลาดหุ้นสิงคโปร์เปิดวันนี้ที่ 2,848.44 จุด เพิ่มขึ้น 11.46 จุด, +0.40% ดัชนี TAIEX ตลาดหุ้นไต้หวันเปิดวันนี้ที่ 9,139.69 จุด เพิ่มขึ้น 17.19 จุด, +0.19% ดัชนี KOSPI ตลาดหุ้นเกาหลีใต้เปิดวันนี้ที่ 2,057.90 จุด เพิ่มขึ้น 2.43 จุด, +0.12% ดัชนี Jakarta Composite ตลาดหุ้นอินโดนีเซียเปิดวันนี้ที่ 5,468.01 จุด เพิ่มขึ้น 6.56 จุด, +0.12% 
อย่างไรก็ตาม ดัชนี SSE Composite ตลาดหุ้นจีนเปิดวันนี้ที่ 3,100.39 จุด ลดลง 3.72 จุด, -0.12% ดัชนี FBMKLCI ตลาดหุ้นมาเลเซียเปิดวันนี้ที่ 1,693.22 จุด ลดลง 1.65 จุด, -0.10%
โดยตลาดหุ้นเอเชียได้รับปัจจัยบวกจากราคาน้ำมันดิบที่พุ่งขึ้นกว่า 3% เมื่อคืนนี้ โดยได้รับแรงหนุนจากสกุลเงินดอลลาร์ที่อ่อนค่าลงเมื่อเทียบกับสกุลเงินหลักๆ นอกจากนี้ ตลาดยังคงขานรับรายงานของสำนักงานสารสนเทศด้านการพลังงานของรัฐบาลสหรัฐ (EIA) ที่ระบุว่า สต็อกน้ำมันดิบปรับตัวลดลงเป็นครั้งแรกในรอบ 4 สัปดาห์